b'\n_START_ARTICLE_\nProsveta\n_START_PARAGRAPH_\nProsveta je bilo glasilo Slovenske narodne podporne jednote v ZDA._NEWLINE_Glasilo je nastalo iz leta 1908 v Chicagu ustanovljenega Glasila Slovenske narodne podporne jednote, ki je sprva izhajalo kot mese\xc4\x8dnik, od 1909 kot tednik, od 1916, ko se je preimenoval v Prosveto, pa kot dnevnik._NEWLINE_Uredniki: Jo\xc5\xbee Zavertnik, Fran Ker\xc5\xbee, Ivan Molek, Andrew Kobal, Louis Beniger, Milan Medve\xc5\xa1ek in Anton Garden. Glasilo je bilo blizu socialisti\xc4\x8dnemu gibanju. Izhajalo je v nakladi 12.000 izvodov, ob\xc4\x8dasno pa v 40.000 izvodih. Prosveta je bila najve\xc4\x8dji \xc4\x8dasopis v sloven\xc5\xa1\xc4\x8dini, ki je izhajal v ZDA.'